Torsdag er dagen, hvor beboeren, der forsøgte at kvæle en social- og sundhedsassistent, skulle komme tilbage. Det er her til eftermiddag endnu ikke sket, derfor går medarbejderne stadig med uvished og frygt for, hvad der skal ske, når han kommer tilbage. - De frytger for deres liv og  mine medlemmer er meget utrgge. De ringer og vil have hjælp til at løse situationen, for de er utrygge ved, at han kommer tilbage, siger Kenn Andreasen, der er formand for FOA Mariagerfjord. Flere ansatte på bostedet Visborggaard ved Hadsund nægter at være på arbejde, hvis beboeren, der forsøgte at kvæle en social- og sundhedsassistent den 16. juli, vender tilbage til bostedet. ifølge FOA Mariagerfjord ligger der ingen plan for, hvad der skal ske, når han vender tilbage. Og ingen ved, hvornår han vender tilbage. Ifølge FOA Mariagerfjord skulle der dog være en plan om at ansætte folk fra et vikarbureau. Men det løser ikke problemerne for FOA medlemmerne. De vil stadig være ansat samme sted som beboeren.

Opsummering:
Beboeren er endnu ikke kommet tilbage, men medarbejderne er stadig bange og frygter for deres liv.